Bob Beck

Robert «Bob» Beck (født 1925, død 23. juli 2002) var en amerikansk fysiker som er mest kjent for sine kontroversielle teorier om elektromedisinsk behandling.

 Tidlige år 

Beck tok sin utdannelse ved University of Southern California. Under og etter annen verdenskrig arbeidet han for den amerikanske regjering med utvikling av elektroteknisk utstyr for etterretningstjenesten. Han tok senere en doktorgrad ved Californian University. 

 Elektromedisin 

I 1991 publiserte Beck en artikkel i magasinet Science New Magazine hvor han refererte til forskning av dr. William Lyman og dr. Steven Kaali. Her ble det presentert en hypotese om at hiv-viruset kunne uskadeliggjøres ved hjelp av elektromedisinsk behandling. Da Beck ble bedt om å dokumentere denne forskningen, og det ikke fantes spor etter de påståtte arbeidene til Lyman og Kaali, konkluderte han med at legemiddelindustrien hadde satt i gang en konspirasjon for å forhindre at denne behandlingsmetoden ble gjort kjent.Das Kaali-Patent! Sieg über Krebs und Aids? 

Basert på dr. Kaalis patenter innen elektrobehandling av blod utviklet Beck et elektrisk apparat for rensing av blod. Apparatet ble godkjent som et apparat for vekststimulering av planter og uten planer om bruk på mennesker. Til tross for dette var det innen medisinsk behandling apparatet ble benyttet, og fortsatt er i bruk.Bob Beck (BB)Zapper (Silver Pulser) for killing parasites, fungus, germs, bacteria and viruses through blood electrification  Shanti-Village

Becks behandlingsform ble senere påstått å kunne helbrede absolutt alle sykdommer, deriblant kreft, og metodene ble utvidet til å omfatte magnetiske pulser, kolloidert sølv og ozonisert vann.What is the Best Cancer Treatment For Advanced Cancer Patients?  Natural Cancer Treatments Beck mente seg stadig forfulgt av myndigheter og legemiddelbransjen. Også i Norge støttes konspirasjonsteorien om at oppdagelsene til Kaali og Beck undertrykkes bevisst.Våre produkter Puls Terapi

 Pseudovitenskap 

Effekt av Becks behandlingsform har aldri blitt påvist gjennom vitenskapelig forskning, og hans teorier blir av de fleste fagmiljøer avvist som pseudovitenskap.Cure for AIDS Avert

 Referanser 

Kategori:Fysikere fra USA
Kategori:Personer innen alternativ behandling
Kategori:Fødsler i 1925
Kategori:Dødsfall i 2002